Diari Oficial de la Generalitat Valenciana


Sumari del DOGV 4434, del 06-02-2003 (2003/1116)

Informació pública del programa per al desenvolupament de l'actuació integrada de la unitat d'actuació PAR07 AGRALCO-Alzira.
----------------------------------------------------------------------------------------------------------------------------

### Dades del document

Número de DOGV
:   4434

Data del DOGV
:   06-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1116


Organisme emissor
:   Cooperativa Hortofruticola de Alzira-Alzicoop, COOP V.

Tipus de document
:   Anunci

Informació pública del programa per al desenvolupament de l'actuació integrada de la unitat d'actuació PAR07 AGRALCO-Alzira. [2003/1116]
  
La mercantil Cooperativa Hortofrutícola de Alzira-Alzicoop, Cooperativa Valenciana, ha presentat un programa per al desenvolupament d'una actuació integrada de la unitat d'actuació PAR07 Agralco-Alzira.
  
Este programa ha sigut protocol·litzat davant el notari d'Alzira, Ricardo Tabernero Capella, i al mateix temps s'ha presentat un exemplar davant l'ajuntament. El programa té com a objecte el desenvolupament urbanístic de l'esmentada unitat d'execució i comprén una alternativa tècnica que consistix en projecte d'urbanització i una memòria explicativa de l'objectiu i finalitat del propi programa. La documentació juridicoeconòmica es presentarà en el moment procedimental pertinent.
  
D'acord amb l'establit en els articles 46 i 47 de la Llei 6/1994, de la Generalitat Valenciana, Reguladora de l'Activitat Urbanística, LRAU, s'exposa al públic el programa esmentat, mitjançant la publicació dels anuncis corresponents en el Diari Oficial de la Generalitat Valenciana (DOGV) i en el periòdic Levante. Es podran presentar alternatives tècniques i al·legacions durant 20 dies comptadors des de la publicació de l'anunci en el Diari Oficial de la Generalitat Valenciana.
  
Les proposicions juridicoeconòmiques es presentaran durant els cinc dies següents al venciment del termini anterior. Estos terminis es prorrogaran, per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i presta caució d'això. Les alternatives tècniques o les al·legacions i les proposicions juridicoeconòmiques que pretenguen competir amb l'exposada al públic podran presentar-se, dins dels terminis esmentats, al Registre General d'Entrada de l'Ajuntament d'Alzira, al carrer de Sant Roc, número 6, en horari d'oficines.
  
Qualsevol persona que ho desitge podrà comparéixer, en els terminis a què es fa referència, a la notaria d'Alzira, a l'avinguda dels Sants Patrons, número 6, entresòl, 3r, davant el notari Ricardo Tabernero Capella, per a obtindre una còpia de l'acta de protocol·lització o sol·licitar que se li hi exhibisca. Igualment, podrà comparéixer a l'ajuntament, on s'ha dipositat una còpia del programa, a fi d'examinar-la i presentar les al·legacions que estime convenients.
  
L'acte d'obertura de pliques, comprensives de les proposicions juridicoeconòmiques presentades, es farà a l'ajuntament en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació per les persones interessades durant els 10 dies següents a l'obertura de pliques.
  
Amb anterioritat a la publicació del present anunci i en compliment de l'establit en els articles 46.3 i 48 de la Llei Reguladora de l'Activitat Urbanística i 59.4 de la Llei 30/1992, de 26 de novembre, s'ha remés el corresponent avís al domicili dels qui consten al Cadastre com a titulars de drets afectats per l'actuació proposada. Sense perjuí d'això, el present anunci val de notificació a tots els titulars cadastrals de terrenys inclosos a la unitat d'execució, els quals són els següents, sense perjuí que en pogueren resultar uns altres de desconeguts. Sociedad Cooperativa Agrios Alzireños i Caja Rural Agralco, hui Cooperativa Hortofrutícola de Alzira-Alzicoop, Cooperativa Valenciana.